Dodatok - zoznam zrealizovaných úprav

Na základe rozhodnutia ministra školstva, vedy, výskumu a športu SR sa        v Štátnom vzdelávacom programe pre základné umelecké školy schválenom dňa     4. 2. 2015 pod číslom 2015-6346/5841:1-10A0 s platnosťou od septembra 2015 mení nasledovné:

ŠTÁTNY VZDELÁVACÍ PROGRAM PRE ZÁKLADNÉ UMELECKÉ ŠKOLY- základný materiál
- na str. 4 v riadku 3 sa vypúšťajú slová „Mgr. art. Jozef Baláž“,
- na str. 18 v druhom odstavci sa číslovka „160“ nahrádza číslovkou „161“,
- na str. 18 sa v názve posledného odstavca za číslovkou „7“ vypúšťa čiarka,
- na str. 42 sa slovo „zrozumiteľne“ nahrádza slovom „zrozumiteľné“.

POVINNÉ MATERIÁLNO-TECHNICKÉ A PRIESTOROVÉ ZABEZPEČENIE VÝCHOVNO-VZDELÁVACIEHO PROCESU V ZÁKLADNEJ UMELECKEJ ŠKOLE
- v názve materiálu a vo všetkých jeho častiach sa vypúšťa slovo „Povinné“ a nahrádza sa slovami „Základné a odporúčané“.
Hudobný odbor:
- v Tabuľke č 3. 2 na str. 6 sa v piatom až siedmom riadku vypúšťa číslovka „1“ a nahrádza sa slovami „podľa potreby“.
Tanečný odbor:
- za text odstavca 3. 1. na str. 31. sa vkladá text, ktorý znie „Nevyhnutnou súčasťou priestorov pre tanečný odbor je aj šatňa pre žiakov / rozdelenie chlapci, dievčatá alebo samostatné šatne.“,
- číslovka „2“ v druhom riadku tretieho stĺpca Tabuľky č. 2 sa mení na číslovku „1,8“,
- číslovka „1“ v poslednom riadku štvrtého stĺpca Tabuľky č. 2 sa vypúšťa a premiestňuje sa do piateho stĺpca posledného riadku Tabuľky č. 2.
Výtvarný odbor:
- v Tabuľke č. 1 na str. 44 sa vypúšťa riadok „3. Dielňa“,
- v Tabuľke č. 2 na str. 45 v časti „Pracovisko vybavené počítačmi / multimediálny ateliér“ sa v riadku 2 vypúšťa slovo „televízor“ a nahrádza sa slovami „resp. veľký monitor“,
- v Tabuľke č. 2 sa vypúšťa časť „Dielňa“,
- v časti „Modelovňa“ sa za slová „keramická pec“ vkladajú slová „(podľa potreby ŠkVP)“,
- do Tabuľky č. 3 na strane 47 sa vkladá riadok „3. Dielňa“,
- do Tabuľky č. 4 sa prenáša celá časť „Dielňa“ s tým, že za slová „vyrezávačka polystyrénu“ sa vkladajú slová „(podľa potreby ŠkVP)“.
Odbor audiovizuálnej a multimediálnej tvorby:
- v Tabuľke č. 2 na str. 51 sa vypúšťa riadok 2 „Ateliér virtuálnej grafiky“ a riadok 3 „Fotografický ateliér“,
- v Tabuľke č. 4 na str. 54 sa vypúšťa časť 2 „Ateliér virtuálnej grafiky“ a časť 3 „Fotografický ateliér“.

RÁMCOVÉ UČEBNÉ PLÁNY ŠVP PRE ZUŠ – HO, TO, LDO, VO A OAVMT
Hudobný odbor:
- v úvode RUP v prvom odstavci v poslednej vete sa slovo „môže“ vkladá za slová „Riaditeľ školy“ a za slovami „hlavného predmetu“ sa vypúšťa čiarka a vkladajú sa slová „a so zachovaním vyučovacieho predmetu hudobná náuka najmenej v rozsahu 2/3 hodinovej dotácie,“,
- hodinová dotácia hudobnej náuky sa v druhej časti 1. stupňa základného štúdia mení z 1 hodiny na 1,5 hodiny týždenne čo je uvedené v poznámkach k UP hudobného odboru v bode 9 a zapracované v UP č. 3 až 13, 28 – 35,
Výtvarný odbor:
- v učebnom pláne č. 52 v druhom riadku sa vypúšťa pomlčka a text „- predprimárne výtvarné vzdelávanie“,
- pod učebný plán č. 53 sa vkladá poznámka, ktorá znie „Poznámka: V prvom ročníku je možné znížiť hodinovú dotáciu z troch na dve vyučovacie hodiny.“,
- v učebnom pláne č. 54 v predposlednom riadku sa slovo „experimentovania“ mení na slovo experimentovanie“,
- v učebnom pláne č. 56 sa v šiestom riadku počet žiakov v skupine mení z „6 – 10“ na „4 – 6“,
- v učebnom pláne č. 58 sa v šiestom riadku počet žiakov v skupine mení z „6 – 10“ na „3 – 5“, v ôsmom riadku sa vypúšťa text „6 x 45 minút“ a nahrádza sa textom „3 x 45 minút“ a v jedenástom riadku sa vypúšťa slovo „klienta“ a nahrádza sa slovom „žiaka“.

Vyššie uvedené dokumenty majú nasledovnú doložku:

Schválilo Ministerstvo školstva, vedy, výskumu a športu Slovenskej republiky dňa 15. júna 2015 pod číslom 2015-6346/29045:3-10A0 pre základné umelecké školy s účinnosťou od 1. septembra 2015.